ROMÂNIA

JUDEŢUL NEAMŢ

COMUNA ION CREANGĂ

CONSILIUL LOCAL

**HOTĂRÂREA**

**Nr. 23 din 27.03.2025**

**privind analiza stadiului de înscriere a datelor în registrul agricol pentru trimestrul IV al anului 2024 şi stabilirea măsurilor pentru eficientizarea acestei activităţi,** **inclusiv pentru soluționarea situațiilor particulare identificate la nivelul localității pe linia completării registrului agricol și care nu sunt reglementate prin norme**

Consiliul local al comunei Ion Creangă, județul Neamț, întrunit în ședință ordinară.

Analizând temeiurile juridice :

* 120 alin. (1) și art. 121 alin. (1) și alin. (2) din Constituția României, republicată,
* art. 10 pct. 3 din Carta europeană a autonomiei locale, adoptată la Strasbourg la 15 octombrie 1985, ratificată prin Legea nr. 199/1997
* art. 1 alin.(5), art.2- art.4, art. 6, art.8, art. 9 si art. 15 lit.,,a,, din O.G. nr.28/2008 privind registrul agricol, cu modificările si completările ulterioare;
* art. 7 alin.(4) din H.G. nr 985/2019 privind registrul agricol pe anii 2020-2024 , cu modificările si completările ulterioare;
* art. 7 alin.(4) din anexa la Ordinul comun nr. 25/ 1382/ 37/ 1642/ 14297/ 746/ 202/ 2020 pentru aprobarea Normelor tehnice privind modul de completare a registrului agricol pentru perioada 202-2024, cu modificările si completările ulterioare;
* pct. 88 și 89 titlul IX din Normele metodologice de aplicare a Legii nr. 227/2015 privind Codul fiscal, aprobate prin Hotărârea Guvernului nr. 1/2016, cu modificările și completările ulterioare,
* art.5 lit.,,m” și ,, n”, art.75 alin.(1) lit.,,b” , art.84 alin.(1), alin.(3) – alin.(5), art.96 alin.(1) - alin. (4), art.105 alin.(1), art.106 alin.(1) și alin.(3), art.110 alin.(1), art.129 alin.(1) si (2) lit. ,, d ”, alin.(7) lit.,, s ” și alin.(14) din O.U.G nr.57/2019 privind Codul administrativ cu modificările și completările ulterioare;
* O.G. nr. 2/2001 privind regimul juridic al contravenţiilor, cu modificările si completările ulterioare;
* Legea nr. 52/2003 privind transparenţa decizională în administraţia publică, cu modificările şi art.

Ținând seama de : ducerea la îndeplinire a prevederilor legale în vigoare referitoare la obligativitatea analizei stadiului de înscriere a datelor în registrul agricol în fața consiliului local.

Luând act de :

* referatul de aprobare nr. 1939 din 19.02.2025 a primarului comunei Ion Creanga,
* raportul de specialitate , nr. 1940 din 19.02.2025 intocmit de d-na Smeria Corelia ,referent in cadrul compartimentului registru agricol ,
* avizul pentru legalitate ,intocmit de secretarul general UAT ;
* avizele comisiilor de specialitate ale Consiliului local .

In temeiul dispozitiilor art.129 alin. (1) si alin. (2) lit.,,a” alin.(14), art.139 alin.(1) , art. 140 alin.(1), art. 196, alin. (1) lit.,,a” , art. 197 alin.(4) si (5) , art. 198 alin.(1) si alin.(2) precum si ale art. 243 alin.(1) lit.,,a” din O.U.G nr. 57/2019 privind Codul administrativ, cu modificarile si completarile ulterioare ;

**Consiliul Local Ion Creanga, judetul Neamt, adoptă prezenta** ;

**HOTĂRÂRE :**

**Art.1.** Se ia act de stadiul de înscriere a datelor în Registrul agricol pentru trimestrul IV al anului 2024 în conformitate cu datele din raportul de specialitate al Compartimentului Registru Agricol din cadrul aparatului de specialitate al primarului comunei Ion Creangă, conform *anexei 1*.

-02-

**Art.2** Se aprobă Programul de măsuri pentru eficientizarea datelor înscrise în Registrul agricol, ținut în format electronic, inclusiv pentru soluționarea situațiilor particulare identificate la nivelul localității pe linia completării registrului agricol și care nu sunt reglementate prin norme, conform *anexei nr. 2.*

**Art.3** Se aprobă ca înscrierea în registrul agricol a datelor privind componența gospodăriei / exploatației agricole fără personalitate juridică să se facă pe baza declarației date pe propria răspundere sau pe bază de documente de către capul gospodăriei sau, în lipsa acestuia, de un alt membru major al gospodăriei, care dispune de capacitate deplină de exercițiu, inclusiv prin invitarea la primărie a persoanelor fizice care au obligația să efectueze declarațiile pentru înscrierea datelor în registrul agricol.

**Art. 4** Registrul Agricol , se întocmeşte şi se ţine la zi în format electronic, la nivelul UAT Comuna Ion Creangă, în conformitate cu art.1 alin.(7) din O.G nr. 28 / 2008 privind registrul agricol , cu modificarile si completarile ulterioare,

**Art.5** Cu ducere la îndeplinire a sarcinilor din prezenta hotărâre se însărcinează Primarul comunei Ion Creanga prin Compartimentul Registru Agricol, prin funcţionarul public cu atribuţii în completarea registrului agricol.

**Art.6** Secretarul general al UAT va comunica prezenta instituţiilor , autoritatilor si persoanelor interesate.

PREȘEDINTE DE ȘEDINȚĂ Contrasemneaza ptr. Legalitate

CONSILIER LOCAL SECRETAR GENERAL

Gabriela CĂNĂRĂU Mihaela NIŢĂ

Notă: 1. Consilieri prezenţi: 15 consilieri, din cei 15 ce formează consiliul local.

2. Prezenta hotărâre a fost aprobată cu 15 voturi pentru,...-.....voturi împotrivă și ....-......abține

|  |
| --- |
| PROCEDURI OBLIGATORII ULTERIOARE ADOPTĂRII HOTĂRÂRII CONSILIULUI LOCAL  Nr. 23 / 27.03.2025 |

|  |  |  |  |  |
| --- | --- | --- | --- | --- |
| Nr. crt. | Operaţiuni efectuate | Data  ZZ/LL/AN | | Semnătura persoanei responsabile să efectueze procedura |
| 0 | 1 | 2 | | 3 |
| 1 | Adoptarea hotărâri s-a făcut cu majoritate  X simplă  □ absolută  □ calificată \* | 27.03.2025 |  | |
| 2 | Comunicarea către primar | 31.03.2025 |  | |
| 3 | Comunicarea către prefectul judeţului | 31.03.2025 |  | |
| 4 | Aducerea la cunoştinţa publică | 31.03.2025 |  | |
| 5 | Comunicarea, numai în cazul celei cu caracter individual | - |  | |
| 6 | Hotărârea devine obligatorie sau produce efecte juridice , după caz | 31.03.2025 |  | |

Extrase din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare:

1) Art. 139 alin. (1): „În exercitarea atribuţiilor ce îi revin, Consiliul local adoptă hotărâri, cu majoritate absolută sau simplă, după caz.

(2) Prin excepţie de la prevederile alin. (1), hotărârile privind dobândirea sau înstrăinarea dreptului de proprietate în cazul bunurilor imobile se adoptă de Consiliul local cu majoritatea calificată definită la art. 5 lit. dd), de două treimi din numărul consilierilor locali în funcţie.“

2) Art. 197 alin. (2): „Hotărârile Consiliului local se comunică primarului.“

3) Art. 197 alin. (1), adaptat: Secretarul general al comunei comunică hotărârile Consiliului local al comunei prefectului în cel mult 10 zile lucrătoare de la data adoptării ...

4) Art. 197 alin. (4): „Hotărârile … se aduc la cunoştinţa publică şi se comunică, în condiţiile legii, prin grija secretarului general al comunei.“

5) Art. 199 alin. (1): „Comunicarea hotărârilor … cu caracter individual către persoanele cărora li se adresează se face în cel mult 5 zile de la data comunicării oficiale către prefect.“

6) Art. 198 alin. (1): „Hotărârile … cu data aducerii lor la cunoştinţă publică.“

7) Art. 199 alin. (2): „Hotărârile … cu caracter individual produc efecte juridice de la data comunicării către persoanele cărora li se adresează.“

\* Se bifează tipul de majoritate cu care s-a adoptat hotărârea Consiliului local.

**ANEXA 1**

ROMANIA

JUDETUL NEAMT

PRIMARIA COMUNEI ION CREANGA

Nr. 2047 din 20.02.2024

**RAPORT DE SPECIALITATE**

**la proiectul de hotărâre privind analiza stadiului de înscriere a datelor în Registrul agricol pentru trimestrul IV al anului 2024 şi stabilirea măsurilor pentru eficientizarea acestei activităţi inclusiv pentru soluționarea situațiilor particulare identificate la nivelul localității pe linia completării registrului agricol și care nu sunt reglementate prin norme**

Inscrierea in registrul agricol a datelor privind componenta gospodariei/exploatatiei agricole fara personalitate juridica se face pe baza declaratiei date de capul gospodariei sau, in lipsa acestuia, de un alt membru major al gospodariei, care dispune de capacitate deplina de exercitiu, dupa cum urmeaza:

a) prin vizitarea persoanelor fizice de catre persoanele imputernicite cu completarea registrului agricol;

b) la primarie, in cazul in care un reprezentant major al persoanei fizice se prezinta din propria initiativa sau pentru rezolvarea altor probleme;

c) pe baza declaratiei trimise prin posta, cu confirmare de primire, pe cheltuiala persoanei care are obligatia de a fi inregistrata in registrul agricol;

d) pe baza unei procuri notariale date de capul gospodariei;

e) prin invitarea la primarie a persoanelor fizice care au obligatia sa efectueze declaratiile pentru inscrierea datelor in registrul agricol.

Inscrierea in registrul agricol a datelor privind cladirile si terenurile, a titularului dreptului de proprietate asupra acestora, precum si a schimbarii categoriei de folosinta se poate face numai pe baza de documente anexate la declaratia facuta sub semnatura capului de gospodarie sau, in lipsa acestuia, a unui membru major al gospodariei, sub sanctiunea nulitatii.

In cazul in care nu exista documente, inregistrarea in registrul agricol a datelor privind cladirile si terenurile, a titularului dreptului de proprietate asupra acestora, precum si a schimbarii categoriei de folosinta se poate face pe baza declaratiei date sub semnatura capului gospodariei sau, in lipsa acestuia, de un alt membru major al gospodariei, sub sanctiunea nulitatii. Aceste declaratii pot fi date, potrivit optiunii persoanei fizice obligate sa declare in registrul agricol, dupa cum urmeaza:

a) in fata secretarului localitatii;

b) in fata notarului public;

c) la misiunile diplomatice si oficiile consulare ale Romaniei.

La data de 31.12.2024 , stadiul inscrierii datelor in registrul agricol este urmatorul:

-Persoane fizice cu domiciliul in comuna -2778 pozitii;

-Persoane fizice cu domiciliul in alta localitate -1381 pozitii;

-Persoane juridice -109 pozitii;

Suprafata totala teren: 7538,12 ha din care :

- 4601,38 ha teren agricol din care : 3307,53 ha arabil ,1026,42 ha pasuni naturale, 176,43 ha fanete naturale, 37 ha vii, 54 ha livezi

- 2936,74 ha teren neagricol din care : 2427,56 ha padure si alte terenuri cu vegetatie forestiera,79,76 ha cai de comunicatii, 176,12 ha terenuri ocupate cu constructii, 161,58 ha terenuri degradate si neproductive, 91,72 ha ape si balti.

Animale :

– bovine– 963 cap

– ovine – 6300 cap

– caprine -1485 cap

– porcine – 442 cap

– pasari – 10659 cap

– cabaline – 114 cap

– familii de albine – 1710 fam.

– iepuri de carne – 19 cap.

In trimestrul IV anul 2024

– au fost efectuate un numar de 158 operatiuni privind modificarea registrului agricol .

– au fost intocmite un numar de 8 atestate de producator , 8 de carnete de comercializare a produselor agricole si vizate pe anul 2024- 13 bucati ,aceasta activitate presupunand intocmirea unei documentatii specifice si deplasarea in teren, pentru verificarea existentei in gospodarii a produsilor si produselor destinate comercializarii in piete .

– au fost eliberate 955 adeverinţe în conformitate cu datele înscrise în Registrele Agricole.

-Au fost inregistrate in Registrul unic contracte de arendare un numar de 83 contracte,

Pentru anul 2024 Compartimentul Registru Agricol a întocmit raportul privind stadiul înregistrărilor în registrul agricol, în format electronic.

Se propune un plan de măsuri pentru îmbunătățirea activității de înscriere a datelor în registrul agricol. Proiectul de hotarare se întemeiază pe dispozițiile OG nr. 28/2008 privind registrul agricol, cu modificarile si completarile ulterioare si ale H.G nr. nr. 985/2019 privind registrul agricol pentru perioada 2020-2024, precum și ale art. 7, alin 4 din Normele tehnice privind modul de completare a registrului agricol pentru perioadă 2020-2024, aprobat prin Ordinul comun nr. 25/1.382/37/1.642/14.297/ 746/2020 pentru aprobarea Normelor tehnice privind modul de completare a registrului agricol pentru perioada 2020-2024.

Având în vedere cele expuse , propunem Consiliului Local al Comunei Ion Creanga spre analiză şi aprobare proiectul de hotărâre privind analiza stadiului de înscriere a datelor în Registrul Agricol pentru trimestrul IV al anului 2024 şi stabilirea măsurilor pentru eficientizarea acestei activităţi.

Programul de măsuri pentru eficientizarea activitaţii de înscriere a datelor în Registrul Agricol este prezentat în Anexa nr.2 .

ÎNTOCMIT ,

REFERENT SUPERIOR

Corelia SMERIA

PREȘEDINTE DE ȘEDINȚĂ Contrasemneaza ptr. Legalitate

CONSILIER LOCAL SECRETAR GENERAL

Gabriela CĂNĂRĂU Mihaela NIŢĂ

**Anexa nr. 2**

**PROGRAM DE MĂSURI  
pentru eficientizarea activităţii de înscriere a datelor în Registrul Agricol,** **inclusiv pentru solutionarea situatiilor particulare identificate la nivelul localitații pe linia completarii registrului agricol și care nu sunt reglementate prin norme**

1. Se va efectua afişajul şi înştiinţarea populaţiei cu privire la procedura şi termenele de înregistrare în registrele agricole şi în acelaşi timp se va continua verificarea în teren a corectitudinii înscrierii datelor pe baza declaraţiei dată de capii gospodăriilor şi de către reprezentanţii legali ai unităţilor cu personalitate juridică.

*Termen: permanent*

*Răspunde: Smeria Corelia*

2. Ori de câte ori intervin modificări în registrul agricol referitoare la terenuri, la categoria de folosinţă a acestora, la clădiri, la mijloace de transport sau la orice alte bunuri deţinute în proprietate ori în folosinţă după caz de natură să conducă la modificarea oricăror impozite şi taxe locale prevăzute de Codul Fiscal , funcţionarul public cu atribuţii privind completarea şi ţinerea la zi a datelor din registrul agricol are obligaţia de a comunica aceste modificări funcţionarilor publici din compartimentele de resort al aparatului de specialitate al Primarului în termen de trei zile lucrătoare de la data modificării.  
Datele instrumentate la nivelul oricăror compartimente de resort din cadrul aparatului de specialitate al Primarului şi care fac obiectul înscrierii în registrul agricol se comunică compartimentului de resort cu atribuţii în acest sens în termen de trei zile lucrătoare de la data înregistrării lor prin grija conducătorului compartimentului respectiv.

*Termen: permanent*

*Răspunde: Smeria Corelia*

3. Registrul agricol are caracterul unui document oficial care constituie o sursa importanta de informatii: -pentru elaborarea pe plan local a unor politici in domeniile: fiscal, agrar, protectie sociala, cadastru, edilitar- urbanistic, sanitar, scolar, servicii publice de interes local;

-pentru satisfacerea unor solicitari ale cetatenilor;

-este sursa administrativa de date pentru sistemul informational statistic, respectiv: statistica oficiala, pregatirea si organizarea recensamintelor agricole, ale cladirilor si ale populatiei se reinoieste o data la 5 ani, se va realiza corespondenta atat cu pozitia din registrul agricol anterior, cat si cu nr din rolul nominal unic ce il priveste pe contribuabilul respeciv si se vor transmite invitatii persoanelor fizice care au obligatia sa efectueze declaratiile pentru inscrierea datelor din anul precedent. Se verifică concordanța dintre datele înscrise în registrul agricol și compartimentul impozite și taxe

*Termen: permanent*

*Răspunde: Smeria Corelia*  , *agent agricol , Niță Daniela, referent ITL*

PREȘEDINTE DE ȘEDINȚĂ Contrasemneaza ptr. Legalitate

CONSILIER LOCAL SECRETAR GENERAL

Gabriela CĂNĂRĂU Mihaela NIŢĂ